Държавен вестник, бр. 50, 2025 г., стр. 19

БРОЙ  50	
Д Ъ Р Ж А В Е Н  В Е С Т Н И К 	
СТР.  19   
информационните системи, включително до 
счетоводната и оперативната им отчетност;
2. да изискват документи и да събират данни 
и информация във връзка с изпълнение на 
техните правомощия в 14-дневен срок, освен 
ако в искането не е посочен друг срок;
3. да извършват чрез оправомощени служи­
тели проверки на място на лицата, обслуж­
ващи кредити, на техни клонове и външни 
изпълнители.
(4) Българската народна банка извършва 
оценка на изпълнението на изискванията по 
чл. 8, ал. 11 от лицата, обслужващи кредити, 
чрез базиран на риска подход, като взема 
предвид становището на Комисията за защита 
на потребителите за спазване на изискванията 
на чл. 8, ал. 11, т. 7 и 8 относно защитата на 
правата на потребителите.
(5) Българската народна банка и Комисията 
за защита на потребителите определят обхва­
та на оценката по ал. 4, като вземат предвид 
размера, естеството, мащаба и сложността на 
дейността на съответното лице, обслужващо 
кредити.
(6) Българската народна банка уведомява 
компетентните органи на приемащата държа­
ва членка или на държавата членка, в която 
е отпуснат кредитът, когато е различна от 
Република България и приемащата държава 
членка, за резултата от оценката по ал. 4, по 
искане на някой от изброените компетентни 
органи или по преценка за целесъобразност 
на Българската народна банка.
(7) Българската народна банка предоставя 
информация за наложените административни 
наказания и приложените принудителни ад­
министративни и корективни мерки на ком­
петентните органи на приемащата държава 
членка и когато е приложимо, на държавата 
членка, в която е отпуснат кредитът, когато 
е различна от Република България и прие­
мащата държава членка.
(8) Българската народна банка обменя 
информацията, необходима за извършване на 
оценката по ал. 4, с компетентните органи на 
приемащата държава членка и на държавата 
членка, в която е отпуснат кредитът, когато 
е различна от Република България и прие­
мащата държава членка.
(9) Българската народна банка предоставя 
информацията по ал. 8 и в случаите, когато 
Република България е приемаща държава член­
ка или държава, в която е отпуснат кредитът.
(10) Българската народна банка и Комисия­
та за защита на потребителите имат право 
да изискват от лицата, обслужващи кредити, 
външните изпълнители, купувачите на кредити 
и представителите по чл. 38 да предприемат 
своевременни действия за привеждане на 
дейността им в съответствие с този закон 
и актовете по прилагането му, в случай на 
установяване на нарушения.
(11) Българската народна банка, Комисията 
за защита на потребителите и Комисията за 
защита на личните данни могат да извършват 
съвместни проверки за спазване изискванията 
на този закон.
(12) Органите на Министерството на вът­
решните работи, Държавна агенция „Нацио­
нална сигурност“, прокуратурата, както и 
останалите държавни органи и длъжностните 
лица са длъжни да оказват в рамките на свои­
те правомощия съдействие на Българската 
народна банка, на Комисията за защита на 
потребителите и на техните служители при 
изпълнение на служебните им задължения 
и осъществяването на надзорните им и кон­
тролни правомощия.
Надзорно сътрудничество
Чл. 44. (1) При упражняването на своите 
надзорни правомощия Българската народна 
банка си сътрудничи с компетентните орга­
ни на:
1. държавата членка по произход, когато 
лицето, обслужващо кредити, е лицензирано 
в същата държава членка;
2. приемащата държава членка, когато 
лице, обслужващо кредит, получило лиценз 
от Българската народна банка, извършва 
дейност на територията на приемащата дър­
жава членка;
3. държавата членка, в която е отпуснат 
кредитът, когато е различна от т. 1 и 2.
(2) Българската народна банка може да 
обменя информация, необходима за целите 
на този закон и свързаните с него актове, с 
органите по ал. 1, както и с други органи на 
държавите членки, отговорни за спазване на 
законодателството в областта на защита на 
личните данни.
(3) При упражняването на своите надзорни 
правомощия Българската народна банка си 
сътрудничи с националните централни банки, 
както и с Европейския банков орган.
(4) Когато обменя информация с други 
компетентни органи по въпроси, свързани с 
осъществяване на надзора по този закон, при 
предоставянето на информацията Българската 
народна банка може да посочи, че тази инфор­
мация ще се разкрива само с нейно изрично 
съгласие и ще се обменя единствено за целите, 
за които Българската народна банка е дала 
своето съгласие.
Надзорно сътрудничество с компетентен 
орган на трета държава
Чл. 45. При упражняване на надзорните 
си правомощия Българската народна банка 
може да сключва споразумения със съответ­
ните компетентни органи за надзор на лица, 
обслужващи кредити, на трети държави за 
сътрудничество и обмяна на информация на 
реципрочна основа при поемане на задълже­
ние за запазване на професионалната тайна.